ຫໍສະໝຸດແຫ່ງຊາດ ອຸປະຖຳ ປື້ມຕຳລາ ການຮຽນ-ການສອນ ໃຫ້ແກ່ຫໍສະໝຸດ ສມປຊ
ໃນຕອນເຊົ້າຂອງວັນທີ 05 ກໍລະກົດ ທ້າຍອາທິດຜ່ານມາ, ທ່ານ ຂັນທະມາລີ ຍັງນຸວົງ ອຳນວຍການຫໍສະໝຸດແຫ່ງຊາດ ພ້ອມດ້ວຍຄະນະ ໄດ້ເປັນກຽດມອບປື້ມຕຳລາ ການຮຽນ-ການສອນ ໃຫ້ ຫໍສະໝຸດ ສມປຊ ຈຳນວນ 56 ຫົວ ເຂົ້າໃນການຄົ້ນຄວ້າ, ສຶກສາຮ່ຳຮຽນ ຂອງພະນັກງານ, ຄູ-ອາຈານ ແລະ ນັກສຶກສາ ເພື່ອເປັນການເພີ່ມພູນຄວາມອຸດົມສົມບູນແກ່ຄັງສາງຄວາມຮູ້ ທັງເປັນການປູກຈິດສຳນຶກໃຫ້ແກ່ການຄົ້ນຄວ້າ, ຮໍ່າຮຽນ ແລະ ເປັນການຜັນຂະຫຍາຍໃຫ້ແກ່ທິດທາງລວມຂອງສະຖາບັນທີ່ວ່າ: ອ່ານໃຫ້ຫຼາຍຄົ້ນຄວ້າໃຫ້ເລິກເຊິ່ງ, ສະໜອງຂໍ້ມູນຂ່າວສານ ປະກອບສ່ວນເຂົ້າໃນການຍົກສູງຄຸນນະພາບການຮຽນ-ການສອນ ກໍຄືການຄົ້ນຄວ້າວິທະຍາສາດໃຫ້ນັບມື້ແຕກດອກອອກຜົນນັບມື້ນັບຫຼາຍຂຶ້ນ.
ພິທີ ມອບ-ຮັບ ໃບຢັ້ງຢືນໜ່ວຍພັກເຂັ້ມແຂງ-ຮູ້ນຳພາຮອບດ້ານ
ໃນວັນທີ 06 ກໍລະກົດ 2018 ໜ່ວຍພັກຮາກຖານນັກສຶກສາ ປະລິນຍາຕີ ຮຸ່ນທີ XX ແລະ ຕໍ່ເນື່ອງ ຮຸ່ນທີ XI ຄະນະບໍລິຫານງານພັກ ສມປຊ ໄດ້ຈັດພິທີມອບ-ຮັບໃບຢັ້ງຢືນເປັນໜ່ວຍພັກເຂັ້ມແຂງ-ຮູ້ນຳພາຮອບດ້ານ ໂດຍການເປັນປະທານຂອງ ສະຫາຍ ຮສ ພູວົງ ອຸ່ນຄຳແສນ ຮອງເລຂາຄະນະບໍລິຫານງານພັກ, ປະທານຄະນະກຳມະການກວດກາ,ຊຸກຍູ້ການປະຕິບັດການກໍ່ສ້າງໜ່ວຍພັກເຂັ້ມແຂງ-ຮູ້ນຳພາຮອບດ້ານ ສມປຊ, ຮອງຫົວໜ້າ ສມປຊ ແລະ ສະຫາຍ ປທ ນ. ບຸນມີ ຈຸນລະຈັກ ຄະນະບໍລິຫານງານພັກ, ປະທານກວດກາພັກ-ລັດ.
ໜ່ວຍພັກຮາກຖານ ນັກສຶກສາ ອະນຸປະລິນຍາ ຮຸ່ນທີ XVI ສຳເລັດການຮັບຮອງແຜນກໍ່ສ້າງໜ່ວຍພັກປອດໃສ, ເຂັ້ມແຂງ ແລະໜັກແໜ້ນ
ກອງປະຊຸມດັ່ງກ່າວໄດ້ຈັດຂຶ້ນໃນຕອນບ່າຍ ຂອງວັນທີ 05 ກໍລະກົດ 2018 ໂດຍການເປັນປະທານ ຂອງສະຫາຍ ຮສ ພູວົງ ອຸ່ນຄຳແສນ ຮອງເລຂາຄະນະບໍລິຫານງານພັກ, ຮອງຫົວໜ້າ ສມປຊ; ສະຫາຍ ປທ ນ. ບຸນມີ ຈຸນລະຈັກ ຄະນະບໍລິຫານງານພັກ, ປະທານກວດກາພັກ-ລັດ ສມປຊ ແລະ ສະຫາຍ ນ. ຄໍາໄພ ຕາທິບ ເລຂາໜ່ວຍພັກຮາກຖານ ນັກສຶກສາ ອະນຸປະລິນຍາ ຮຸ່ນທີ XVI.
ພິທີປິດຊຸດບຳລຸງທິດສະດີການເມືອງ-ການປົກຄອງ ໄລຍະສັ້ນ 45 ວັນ ຊຸດທີ III ຂອງກະຊວງການຕ່າງປະເທດ
ສະຖາບັນການຕ່າງປະເທດ ແລະ ກົມຈັດຕັ້ງ-ພະນັກງານ, ກະຊວງການຕ່າງປະເທດ ຮ່ວມກັບ ສະຖາບັນການເມືອງ ແລະ ການປົກຄອງແຫ່ງຊາດ, ຈຶ່ງໄດ້ຈັດຊຸດຝຶກອົບຮົມທິດສະດີການເມືອງ ແລະ ການປົກຄອງ ລະບົບ 45 ວັນ, ຊຸດທີ III ສໍາລັບສະມາຊິກພັກ ແລະ ພະນັກງານຫຼັກແຫຼ່ງ ພາຍໃນກະຊວງການຕ່າງປະເທດ ແລະ ຄະນະພົວພັນຕ່າງປະເທດສູນກາງພັກຄັ້ງນີ້ຂຶ້ນ, ຊຶ່ງເລີ່ມແຕ່ວັນທີ 22 ພຶດສະພາ ຈົນມາເຖິງໃນວັນທີ 06 ກໍລະກົດ 2018 ຈຶ່ງໄດ້ຈັດຕັ້ງພິທີປິດຊຸດຝຶກອົບຮົມ ແລະ ມອບໃບຢັ້ງຢືນໃຫ້ແກ່ສະມາຊິກພັກ, ພະນັກງານຫຼັກແຫຼ່ງ ພາຍໃນກະຊວງການຕ່າງປະເທດ ແລະ ຄະນະພົວພັນຕ່າງປະເທດສູນກາງພັກ. ພິທີດັ່ງກ່າວພາຍໃຕ້ການເປັນປະທານຂອງ ທ່ານ ທອງຜ່ານ ສະຫວັນເພັດ, ຮອງລັດຖະມົນຕີກະຊວງການຕ່າງປະເທດ ແລະ ທ່ານ ຮສ ສະໝຸດທອງ ສົມພານິດ ຄະນະພັກ, ຮອງຫົວໜ້າ ສມປຊ, ຕາງໜ້າກົມ, ຮອງກົມຕ່າງໆພາຍໃນກະຊວງການຕ່າງປະເທດ.